**Materská škola Tupolevova 20, 851 01 Bratislava**

**DODATOK 1 ku Školskému vzdelávaciemu programu MŠ Tupolevova 20**

Dodatok 1 ku Školskému vzdelávaciemu programu bolo potrebné vypracovať z dôvodu legislatívnych zmien v jednotlivých rokoch. Menil a dopĺňal sa školský zákon 245/2008 Z.z., Zákon 317/2009 nahradil zákon 138/2019. Vyhlášku 306/2008 o materskej škole doplnenú vyhláškou  308/2009 o materskej škole nahradila nová vyhláška 541/2021 o materskej škole.

ZMENY A DOPLNENIA:

V časti 2. **Vymedzenie vlastných cieľov a poslania výchovy a vzdelávania**

Inštitúcie, s ktorými MŠ plánuje spolupracovať:

* zmenil sa názov Oddelenia školstva a športu na Oddelenie školstva a Oddelenie predprimárneho a primárneho vzdelávania
* zmenil sa zamestnávateľ – už ním nie je Stredisko služieb školám a školským zariadeniam, ale Mestská časť Bratislava Petržalka od 1.7.2020

V časti **3. Stupeň vzdelania**

Predprimárne vzdelanie získa dieťa absolvovaním **povinného predprimárneho vzdelávania** v materskej škole.

V časti **5. Dĺžka dochádzky a formy výchovy a vzdelávania sa mení odsek o povinnom predprimárnom vzdelávaní prijímaní detí**

Dochádzka dieťaťa do materskej školy býva spravidla v rozsahu jedného až štyroch rokov v závislosti od veku, kedy začalo navštevovať materskú školu. **Pre získanie predprimárneho vzdelávania je dieťa povinné absolvovať povinné predprimárne vzdelávanie jeden rok pred začatím plnenia povinnej školskej dochádzky.** Materská škola prijíma spravidla deti od troch do šiestich rokov, ak je voľná kapacita môžu byť prijaté deti j od dvoch rokov. **Prednostne sa prijímajú deti, pre ktoré je vzdelávanie povinné a deti pokračujúce v plnení povinného predprimárneho vzdelávania**.

V časti **8. Spôsob a podmienky ukončovania výchovy a vzdelávania v materskej škole a vydávanie dokladu o získanom vzdelaní** sa dopĺňa

Predprimárne vzdelanie **získa** dieťa spravidla v školskom roku, v ktorom do 31.augusta dosiahne šiesty rok veku a dosiahne školskú spôsobilosť.

Predprimárne vzdelanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného zariadenia poradenstva a prevencie a všeobecného lekára pre deti a dorast môže plniť povinnú školskú dochádzku (predčasné zaškolenie dieťaťa na žiadosť rodičov). Dokladom o získanom stupni vzdelania je **osvedčenie o získaní predprimárneho vzdelávania**, ktoré vydáva materská škola **všetkým deťom, ktoré plnili v danom školskom roku povinné predprimárne vzdelávanie a nepokračujú v plnení povinného predprimárneho vzdelávania v nasledujúcom školskom roku.**

V časti **9. Personálne zabezpečenie** sa dopĺňa

V MŠ Tupolevova pracuje od septembra 2020 inkluzívny tím z Národného projektu Pomáhajúce profesie v edukácii detí a žiakov v zložení školský psychológ a školský špeciálny pedagóg. V školskom roku 2021/22 pôsobí už len školský psychológ.

Tento tím napomáha deťom aj učiteľom pochopiť inakosť, začleňovať deti do kolektívu, pomáha zvládať emócie, adaptačné problémy. V rámci nácviku zručností sa tím zameriava na modely správania, komunikáciu emócií, cvičenie pamäte a pozornosti, nácvik vyjadrovacích schopností a výslovnosti.

V časti **11. ​Podmienky​ ​na​ ​zaistenie​ ​bezpečnosti​ ​a​ ​ochrany​ ​zdravia​ ​pri​ ​výchove​ ​a  vzdelávaní**

V ​ ​materskej​ ​škole​ ​sa​ ​podmienky​ ​na​ ​zaistenie​ ​bezpečnosti​ ​a​ ​ochrany​ ​zdravia​ ​pri​ ​výchove​ ​a

vzdelávaní​ ​realizujú​ ​podľa​ ​zákona​ ​číslo​ ​124/​ ​2006​ ​Z.​ ​z.​ ​o​ ​bezpečnosti​ ​a​ ​ochrane​ ​zdravia​ ​pri

práci​ ​a​ ​o​ ​zmene​ ​a​ ​doplnení​ ​niektorých​ ​zákonov.

Taktiež § 4 vyhlášky č. 541/2021 o materskej škole upravuje pravidlá bezpečnosti a ochrany zdravia detí pri výchove a vzdelávaní s osobitným dôrazom na zaistenie zodpovednosti za bezpečnosť a ochranu zdravia detí pri činnostiach vyžadujúcich zvýšený dozor a činnostiach s väčším rizikom ohrozenia zdravia v zmysle § 28 ods.16 zákona 245/2008 Z.z..

V časti **13. Vnútorný systém kontroly a hodnotenia zamestnancov školy sa mení**

V zmysle zákona č. 138/2019 Z. z. o pedagogických a odborných zamestnancoch o zmene a doplnení niektorých zákonov sa raz ročne uskutočňuje hodnotenie pedagogických zamestnancov školy, o ktorom riaditeľka školy vyhotoví písomný záznam.

Raz ročne hodnotia pedagogickí zamestnanci školy riaditeľa školy formou anonymného dotazníka.

Vzali na vedomie pedagogickí zamestnanci materskej školy:

|  |  |
| --- | --- |
| **Titul, meno, priezvisko** | **Podpis** |
| Mgr. Zuzana Michaleková |  |
| PaedDr. Erika Holásková |  |
| Mgr. Nikoleta Gódányová |  |
| Mgr. Katarína Rosincová |  |
| Mgr. Darina Sedláčková |  |
| Mgr. Jana Strelcová |  |
| Alexandra Kurinová |  |
| Ivana Vlková |  |
| Mgr. Karina Vojteková |  |
| Mgr. Lea Golej Szabóová |  |